钦定古今图书集成/明伦汇编/皇极典/第204卷 > 《文帝登祚尊皇太后诏》徐陵
## 钦定古今图书集成/明伦汇编/皇极典/第204卷 > 《文帝登祚尊皇太后诏》徐陵

“朕以虚薄，才非弘济，窃守藩维，常惧盈满。岂图苍昊
不吊，国步艰难。皇嗣元良，藐在崤渭，二臣奉迎，川涂
靡从，六傅还朝，淹留永日。今国图无主，家业事隆，上
奉父母之严规，下逼群公之廷诤，遂以庸质，升纂帝
基，对扬大化，弥憎号惧。今宜式遵旧则，奉上皇后尊
号为皇太后，御慈训宫，一依前典。若中流静晏，皇嗣”
归来，辄当解绂于箕山之阳，归老于琅邪之国。复子
明辟，还承宝图。若问《与夷》，无愧园寝。